gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6024, del 29-05-2009 (2009/5914)

Informació pública sobre expedició de duplicat de títol acadèmic d'Ana María López Fernández.
---------------------------------------------------------------------------------------------

### Dades del document

Número de DOGV
:   6024

Data del DOGV
:   29-05-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/5914


Data del document
:   14-04-2009

Organisme emissor
:   Conselleria d'Educació

Tipus de document
:   Informació Pública

Informació pública sobre expedició de duplicat de títol acadèmic d'Ana María López Fernández. [2009/5914]  
Ana María López Fernández, ha sol·licitat l'expedició del duplicat del títol de Tècnic Auxiliar, branca Sanitaria, especialitat Clínica per haver extraviat l'original, les dades del qual s'indiquen a continuació.  
Titular del document: Ana María López Fernández, que va nàixer el dia 24.06.1969 a Sagunt, província de València, amb DNI 17905391J.  
Tipus de document: Tècnic Auxiliar, branca Sanitària, especialitat Clínica, expedit pel Ministeri d'Educació i Ciència, el dia 31.01.1989 i registrat en el llibre 3, foli 15, número 8778614052.  
Centre que lliurà l'original: IES Federica Montseny de Burjassot, província de València.  
Cosa que es fa pública en compliment del que establix l'Orde de 24 d'agost de 1988, del Ministeri d'Educació i Ciència, a fi que les persones interessades pugen presentar les reclamacions oportunes, en el termini de trenta dies comptadors a partir de l'endemà de la publicació del present anunci, davant la directora territorial d'Educació de València.  
València, 14 d'abril de 2009.- La directora territorial d'Educació: Virginia Jiménez Martínez.
Diari Oficial de la Generalitat Valenciana


Sumari del DOGV 6164, del 14-12-2009 (2009/13246)

RESOLUCIÓ de 24 de novembre de 2009, de la presidenta de la Junta Qualificadora de Coneixements de Valencià, per la qual es fa pública la llista de resultats provisionals de la prova de coneixements orals de valencià.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6164

Data del DOGV
:   14-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13480


Data del document
:   24-11-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 24 de novembre de 2009, de la presidenta de la Junta Qualificadora de Coneixements de Valencià, per la qual es fa pública la llista de resultats provisionals de la prova de coneixements orals de valencià. [2009/13234]  
Per Resolució de 10 de març de 2009, de la Secretaria Autonòmica d'Educació, van ser convocades les proves per a l'obtenció de certificats administratius de coneixements de valencià (DOCV núm. 5978, de 20 de març de 2009). En l'apartat tretze s'indica que la presidenta de la Junta Qualificadora de Coneixements de Valencià farà pública la llista d'aspirants amb la qualificació provisional d'apte o de no apte. Una vegada avaluades les proves corresponents al certificat de coneixements orals de valencià del segon període d'exàmens, resolc:  
Primer  
Fer pública la llista d'aspirants, amb la qualificació provisional d'apte o de no apte, de les proves de coneixements orals de valencià, que es troba exposada en els taulers d'anuncis de la Conselleria d'Educació i de les direccions territorials d'Educació i es poden consultar individualment en la pàgina web de la Conselleria d'Educació www.edu.gva.es/jqcv.  
Segon  
Inscriure en el registre de la Junta Qualificadora de Coneixements de Valencià els certificats dels aspirants que resulten definitivament aptes en la data d'esta resolució, que serà també la d'expedició del corresponent certificat.  
Tercer  
Contra la decisió de les comissions examinadores es podrà interposar reclamació davant la presidenta de la Junta Qualificadora de Coneixements de Valencià en el termini de quinze dies hàbils, comptadors des de l'endemà de la publicació de la present resolució en el Diari Oficial de la Comunitat Valenciana.  
València, 24 de novembre de 2009.- La presidenta de la Junta Qualificadora de Coneixements de Valencià: Concepció Gómez Ocaña.
Diari Oficial de la Generalitat Valenciana


Sumari del DOGV 6149, del 20-11-2009 (2009/13910)

Informació pública del Pla rector d'ús i gestió del Parc Natural de les Gorges del Cabriol.
-------------------------------------------------------------------------------------------

### Dades del document

Número de DOGV
:   6149

Data del DOGV
:   20-11-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13046


Data del document
:   17-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * pla d'urbanisme
    * reserva natural

Informació pública del Pla rector d'ús i gestió del Parc Natural de les Gorges del Cabriol. [2009/13175]  
La Conselleria de Medi Ambient, Aigua, Urbanisme i Habitatge ha elaborat el Pla rector d'ús i gestió del Parc Natural de les Gorges del Cabriol.   
En compliment del que disposa l'article 41.2, de la Llei 11/1994, de 27 de desembre, de la Generalitat Valenciana, d'espais protegits de la Comunitat Valenciana, s'exposa al públic el Pla rector d'ús i gestió (PRUG) del Parc Natural de les Gorges del Cabriol durant el termini de 30 dies comptadors des de la data de publicació d'aquest l'anunci en el Diari Oficial de la Comunitat Valenciana, a l'efecte que s'hi puguen presentar les al·legacions oportunes sobre el contingut.  
El document íntegre del PRUG pot examinar-se en horari de matí de 09.00 a 14.00 hores, de dilluns a divendres, en els llocs següents:  
- Centre d'Informació i Documentació Ambiental de la Comunitat Valenciana (CIDAM). Conselleria de Medi Ambient, Aigua, Urbanisme i Habitatge, carrer de Marià Cuber, 14. València.  
- Centre d'Informació del Parc Natural de les Gorges del Cabriol (Venta del Moro).  
- Servei Territorial de València de la Conselleria de Medi Ambient, Aigua, Urbanisme i Habitatge. Edifici PROP, carrer de Gregori Gea, 27. València.  
- Ajuntament de Requena; plaça Consistorial, 1 46002 Requena. València  
- Ajuntament de Venta del Moro; carrer Cruces, 34 46189 Venta del Moro. València.  
- Ajuntament de Villargordo del Cabriel; carrer Carretera, 77 46084 Villargordo del Cabriel. València  
València, 17 de novembre de 2009.- Per la Direcció General de Territori i Paisatge: Aranzazu Muñoz Criado.
Diari Oficial de la Generalitat Valenciana


Sumari del DOGV 6035, del 15-06-2009 (2009/6871)

Informació pública del projecte d'urbanització de la continuació del carrer d'Enchilagar.
-----------------------------------------------------------------------------------------

### Dades del document

Número de DOGV
:   6035

Data del DOGV
:   15-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6871


Data del document
:   29-05-2009

Organisme emissor
:   Ajuntament de Benicolet

Tipus de document
:   Informació Pública

Descriptors 

:   * Benicolet
    * pla d'urbanisme
    * administració local

Informació pública del projecte d'urbanització de la continuació del carrer d'Enchilagar. [2009/6871]  
El Ple de l'Ajuntament de Benicolet, amb data 11 de maig de 2009, va adoptar el següent acord:  
Exposar al públic el projecte d'urbanització de la continuació del carrer d'Enchilagar, que comprén les obres necessàries per a urbanitzar el vial de continuació del carrer d' Enchilagar, presentat per la mercantil Desarrollos Toymar, SL, així com la modificació d'este presentada amb posterioritat amb la qual es delimita l'àmbit de l'actuació de conformitat amb les alineacions del PGOU.  
Durant el termini d'un mes, a comptar des de la publicació del present anunci en el Diari Oficial de la Comunitat Valenciana, qualsevol persona podrà consultar el projecte esmentat i presentar-hi les al·legacions que estime convenients a l'Ajuntament de Benicolet.  
La publicació del present anunci en el Diari Oficial de la Comunitat Valenciana val també com a notificació als efectes establits en l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú respecte d'aquells titulars amb nom o domicili desconegut o respecte d'aquells als qui, intentada la notificació, no s'ha pogut practicar.  
Benicolet, 29 de maig de 2009.- L'alcalde: Antonio Pastor Pérez.
Diari Oficial de la Generalitat Valenciana


Sumari del DOGV 6155, del 30-11-2009 (2009/13664)

Informació pública de la sol·licitud d'autorització ambiental integrada d'una activitat de granja marina d'aqüicultura a Nules.
-------------------------------------------------------------------------------------------------------------------------------

### Dades del document

Número de DOGV
:   6155

Data del DOGV
:   30-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/13735


Data del document
:   11-11-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Descriptors 

:   * empresa privada

Informació pública de la sol·licitud d'autorització ambiental integrada d'una activitat de granja marina d'aqüicultura a Nules. [2009/13023]  
De conformitat amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, se sotmet a informació pública l'expedient número 11/09/AAI/CS, seguit a instàncies d'Acuícola Marina, SL, amb CIF B-97080907 i domicili social al carrer del Zinc, 4, polígon industrial Carabona de Borriana (Castelló), que té com a objecte l'atorgament de l'autorització ambiental integrada per a una activitat de granja marina d'aqüicultura.  
Peticionari: Acuícola Marina SL.  
Emplaçament: 933.000 m² de superfície de fons marins enfront del terme municipal de Nules (Castelló).  
Projecte: granja marina flotant d'aqüicultura.  
Capacitat de producció anual: 9 t de rèmol, 9 t de llenguado, 125 t de polp, 535 t de corbina, 625 t de daurada i llobarro, 400 t de musclos i 80 t d'ostra.  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini les persones interessades poden examinar el projecte presentat en la Direcció Territorial de Medi Ambient, Aigua, Urbanisme i Habitatge, avinguda dels Germans Bou, 47, de Castelló, on estarà exposat en hores d'atenció al públic.  
Castelló de la Plana, 11 de novembre de 2009.- El director territorial: Jorge Traver de Juan.
Diari Oficial de la Generalitat Valenciana


Sumari del DOGV 6057, del 15-07-2009 (2009/7345)

Judici execució de títols judicials 310/2009. Notificació de la sentència a Antonio Caballero Higueras.
-------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7345


Data del document
:   12-03-2009

Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Judici execució de títols judicials 310/2009. Notificació de la sentència a Antonio Caballero Higueras. [2009/7345]  
Demandant: José Miguel Manchado Morales.  
Procuradora: Olga Sánchez Reyes.  
Demandat: Antonio Caballero Higueras.  
Es remet edicte per a la seua publicació  
Adjunt es remet per a la publicació en eixe butlletí, edicte, conforme al que s'ha acordat en el judici referenciat.  
Es comunica que la publicació ha sigut sol·licitada per la part demandant, i s'acorda la publicació a costa seua.  
Dispositiva  
Que mitjançant esta sentència estime la demanda interposada per José Miguel Manchado Morales, representat per la procuradora senyora Sánchez Reyes contra Antonio Caballero Higueras i declare resolt el contracte d'arrendament de data 5 de juny de 2006 de l'immoble situat a la urbanització Altos del Edén, carrer Santomera, número 17, escala 1, 2n, L, de Torrevieja, i per tant el desnonament del demandat d'este immoble, el llançament del qual, si no l'efectuara prèviament, es durà a cap el dia 19 de febrer de 2009, i es condemna Antonio Caballero Higueras al pagament a la part actora de cinc mil huit-cents setanta-nou euros amb noranta-nou cèntims, en concepte de rendes, i despeses hagudes fins a la data d'esta, així com les rendes que vencen i les despeses fins a l'efectiu desallotjament de l'habitatge, més els interessos legals d'esta quantitat, que seran incrementats en dos punts des de la data de la sentència i amb expressa condemna a la part demandada al pagament de les costes.  
Esta resolució no és ferma i contra esta es podrà interposar recurs d'apel·lació, el qual es prepararà de conformitat amb l'article 457 de la Llei d'Enjudiciament Civil, en el termini de cinc dies comptadors des de l'endemà de la notificació d'aquella, i davant este Jutjat, on s'esmentarà la resolució impugnada, i on es manifeste la voluntat d'interposar un recurs amb indicació dels pronunciaments que s'impugnen. Igualment haurà d'acreditar en preparar el recurs haver complit els requisits que li imposa l'article 449 de la Llei d'Enjudiciament Civil, si és el demandat qui interposa el recurs.  
Publicació. L'anterior sentència l'ha donada, llegida i publicada el magistrat que la va dictar, mentre celebrava audiència pública en el dia de la data, de la qual jo, la secretària judicial en done fe, a Torrevieja (Alacant), 9 de gener de 2009.  
Torrevieja, 12 de març de 2009.- La secretària judicial: Purificación Guillamón Ayala.
Diari Oficial de la Generalitat Valenciana


Sumari del DOGV 6175, del 30-12-2009 (2009/14192)

RESOLUCIÓ de 9 de desembre de 2009, del director general de l'Institut Valencià de la Joventut, per la qual s'estableix la composició nominal del jurat previst en l'Ordre de 11 de juny de 2009, de la Conselleria de Benestar Social, per la que es convoquen els premis de literatura La Joventut escriu en solidari.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6175

Data del DOGV
:   30-12-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14187


Data del document
:   09-12-2009

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 9 de desembre de 2009, del director general de l'Institut Valencià de la Joventut, per la qual s'estableix la composició nominal del jurat previst en l'Ordre de 11 de juny de 2009, de la Conselleria de Benestar Social, per la que es convoquen els premis de literatura La Joventut escriu en solidari. [2009/14802]  
Per Ordre de 11 de juny de 2009, de la Conselleria de Benestar Social (DOCV núm. 6039, de 19.06.2009), es van convocar els premis de literatura La Joventut escriu en solidari.  
En la base setena es disposa que «Per a la valoració i la selecció dels treballs presentats, la Direcció General de l'IVAJ designarà un jurat compost per un mínim de tres i un màxim de cinc membres, triats entre persones de reconegut prestigi en el món cultural i social. El secretari del jurat, que actuarà amb veu però sense vot, serà nomenat d'entre el personal al servei de l'Institut».  
Per això i fent ús de tal atribució, esta Direcció General, resol:  
Primer  
Nomenar el jurat següent:  
President: Adrián Ballester Espinosa, director general de l'Institut Valencià de la Joventut.  
Vocals: Ascensión Figueres Górriz, presidenta de l'Acadèmia Valenciana de la Llengua, Silvia Caballer Almela, directora general del Llibre, Arxius y Biblioteques, Rafael Coloma Ruiz, director de la Biblioteca Pública de Valencia i Josep Castellano Puchol, escriptor.  
Secretària: Silvia Albert Guardiola, cap del Servei de Gestió i Planificació de Programes  
Segon  
El funcionament del jurat s'ajustarà a allò que disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 9 de desembre de 2009.- El director general de l'IVAJ: Adrián Ballester Espinosa.
Diari Oficial de la Generalitat Valenciana


Sumari del DOGV 5947, del 04-02-2009 (2009/981)

Notificació a Cine Bahía CB i altres.
-------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/981


Data del document
:   22-01-2009

Organisme emissor
:   Conselleria d'Economia, Hisenda i Ocupació

Tipus de document
:   Edicte

Notificació a Cine Bahía CB i altres. [2009/981]  
  
\* \* \* \* \*  
S'ha intentat la notificació expressa a cada un dels interessats que més endavant s'indiquen, i com no s'ha pogut practicar, en virtut del que disposen els articles 59.4 de la Llei 30/92 de 26 novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se'ls notifiquen les provisions dictades per la Direcció Territorial dels Servicis Territorials d'Economia i Hisenda d'Alacant, per les quals s'acorda la iniciació d'expedients de cancel·lació de les inscripcions en el Registre d'Establiments Autoritzats per la Instal·lació de Màquines Recreatives i d'Atzar, corresponents a locals sobre els quals la Unitat de Policia Autonòmica ha informat que ja no existixen com a locals d'hostaleria, per la qual cosa han perdut els requisits o pressupòsits que van servir de base per anotar-los en el registre, en virtut del que disposa l'últim paràgraf de l'article 35.1 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOGV 11.09.2006).   
Per tal que els interessats puguen conéixer íntegrament l'acte i en quede constància, podran comparéixer en el termini de deu dies hàbils, des de la publicació del present anunci, en la seu dels Servicis Territorials d'Economia i Hisenda, Secció Administrativa de Joc, situada al c/Churruca, núm. 25, d'Alacant.  
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini de deu dies que es concedix per a la presentació de les al·legacions que s'estimen convenients, d'acord amb el que disposa l'article 79 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener  
I perquè servisca de notificació als interessats consignats abans, s'expedix el present edicte.  
Alacant, 22 de gener de 2009.- El director territorial: Eleuterio Hernández García.
Diari Oficial de la Generalitat Valenciana


Sumari del DOGV 6123, del 15-10-2009 (2009/10438)

Judici ordinari 547/2006. Notificació de la sentència 224/2008 a María Pilar Enriquez Oyola.
--------------------------------------------------------------------------------------------

### Dades del document

Número de DOGV
:   6123

Data del DOGV
:   15-10-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10402


Data del document
:   10-09-2009

Organisme emissor
:   Jutjat de Primera Instància Número 5 de València

Tipus de document
:   Edicte

Judici ordinari 547/2006. Notificació de la sentència 224/2008 a María Pilar Enriquez Oyola. [2009/10377]  
Judici ordinari 000547/2006   
Part demandant: Caixa d'Estalvis de València, Castelló i Alacant.  
Part demandada: María Pilar Enríquez Oyola.  
Sobre: ordinaris.  
En el judici a què es fa referència s'ha dictat la resolució que té l'encapçalament i la part dispositiva que, literalment, són com es diu:  
«Sentència número 224/2008   
Magistrat jutge Juan Francisco Guerra Mora.  
Lloc: València.  
Data: 17 de desembre de 2008.  
Part demandant: Caixa d'Estalvis de València, Castelló i Alacant.  
Advocat: Jaime Valls Pérez.  
Procurador: Juan A. Rodríguez-Manzaneque.  
Part demandada: María Pilar Enríquez Oyola.  
Objecte del judici: ordinari.  
Dispositiva  
Que estime la demanda formulada per la procuradora, en nom i representació de la Caixa d'Estalvis de València, Castelló i Alacant, contra José Román Escudero Gómez i María Pilar Enríquez Oyola, i condemne esta última a pagar a l'actora la quantitat de 4.698,99 euros, més els interessos pactats. Al mateix temps s'imposa a la part demandada el pagament de les costes causades en este procediment.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs es prepararà mitjançant un escrit que cal presentar en este Jutjat, en el termini de cinc dies hàbils comptadors des de l'endemà de la notificació, limitat a esmentar la resolució apel·lada i on es manifeste la voluntat d'interposar-hi un recurs, amb la indicació dels pronunciaments que impugna (article 457.2 LECn).  
Esta és la sentència que pronuncie, mane i firme».  
Atés que es desconeix el domicili o residència actuals de la part demandada, mitjançant la provisió del dia de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat i en el Diari Oficial de la Comunitat Valenciana, per a dur a terme la diligència de notificació de sentència a Pilar Enríquez Oyola.  
València, 10 de setembre de 2009.- La secretària judicial: Francisca Tomás Llavador.